laion/Wikipedia-Exotic huggingface dataset:
אוניברסיטת ג'ילין

אוניברסיטת ג'ילין (בסינית: 吉林大学, פין-יין: Jílín Dàxué, באנגלית: Jilin University - סימול: JLU) היא אוניברסיטה מובילה בסין הכפופה למשרד החינוך. לאוניברסיטה, הממוקמת בצ'אנגצ'ון, בירת פרובינציית ג'ילין שבצפון-מזרח סין, 7 קמפוסים בשישה מחוזות, אשר מכילים 39 מכללות שונות העוסקות בפילוסופיה, יחסים בינלאומיים, כלכלה, משפטים, ספרות, חינוך, היסטוריה, מדעים, הנדסה, חקלאות, רפואה, ניהול ומדעים צבאיים. אוניברסיטת ג'ילין נחשבת לאחת המובילות בסין ומופיעה קבוע ברשימת "10 המובילות". בשנת 1946, נוסדה כ"המכללה הצפון-מזרחית לניהול בחרבין" שבחיילונגג'יאנג. אוניברסיטת ג'ילין מיזגה לתוכה אוניברסיטאות ומכללות רבות ואף שינתה את שמה מספר פעמים. במאי 1948, התמזגה "המכללה הצפון-מזרחית לניהול" עם אוניברסיטת חרבין ושמה שונה ל"האקדמיה הצפון-מזרחית למדעים" בנובמבר 1948 היא עברה לשן-יאנג, ליאונינג ושמה הוחזר להיות "האקדמיה הצפון-מזרחית לניהול". בשנת 1950 שונה שמה ל"האוניברסיטה הצפון-מזרחית העממית". לאחר פרוץ מלחמת קוריאה, היא פונתה לצ'אנגצ'ון, ג'ילין. בשנת 1958, שונה שמה ל"אוניברסיטת ג'ילין" (JLU). בשנת 2000 סופחו אליה אוניברסיטת ג'ילין לטכנולוגיה, אוניברסיטת בת'ון לרפואה, אוניברסיטת צ'אנגצ'ון למדעים וטכנולוגיה ומכון צ'אנגצ'ון לדיוור וטלקומוניקציה. בשנת 2003 הוקם קמפוס זהוהאי. באוגוסט 2004 הפכה האוניברסיטה ללוגיסטיקה צבאית להיות אחד הקמפוסים של JLU. מדיה וקבצים בנושא אוניברסיטת ג'ילין בוויקישיתוף אתר האינטרנט הרשמי של אוניברסיטת ג'ילין ערך זה הוא קצרמר בנושא אוניברסיטאות ומכללות ובנושא סין. אתם מוזמנים לתרום לוויקיפדיה ולהרחיב אותו.
טיפוס הובלה

טיפוס הובלה היא צורת טיפוס הנפוצה בעיקר אצל מטפסים מנוסים, מכיוון שהיא דורשת הכנה מינימלית של המסלול עצמו, והשתתפות פעילה באבטחה. בתחילת המסלול, המטפס מחובר לחבל, שעובר דרך אמצעי חיכוך המחובר למאבטח, החבל לא מקובע אלא "רץ" דרך ראנרים - שתי טבעות מתכת המחוברות ביניהן ברצועה - המחוברים לטבעות. את הראנרים מקליפ (מחבר) המוביל לעגינות לאורך המסלול. ומעביר בהם את החבל. הראנרים מתחברים לעגינות כך שטבעת אחת מתחברת אל העגינה ובטבעת השנייה מעביר המטפס את חבל האבטחה. פעולה זאת נקראת "הקלפה". למעשה, במקרה של נפילה, אורכה יהיה כפול מן המרחק בין המוביל לעגינה האחרונה שלה. העגינות בטיפוס הרים, בהובלה על אבני עיגון, וברוב המסלולים הארוכים הן "אבני עיגון" מסוגים שונים, בורגי קרח או עגינות לשלג, על פי אופי המסלול. העגינות בטיפוס ספורטיבי הן "בולטים" (במלעיל), דיבלים לסלע שעל הבורג שלהם יש ״אוזן״ שאליה אפשר להקליף את הראנרים, או ברגים המחוברים לקונסטרוקציה בקיר טיפוס. הובלה דורשת מהמטפס את היכולת לעזוב יד אחת במהלך הטיפוס על מנת לשים עגינות ו"להקליפ" (להעביר את החבל ב"ראנרים") ולעשות זאת בצורה נכונה (שכן אפשר "להקליפ" בצורה שבה בנפילה החבל עלול להשתחרר מה"ראנרים"). היתרון בהובלה הוא בכך שאין צורך בהכנה מוקדמת של המסלול, והוא אינו מוגבל לשיפועים או לקו אופקי כלשהו (כמו בטיפוס TopRope), ניתן לטפס למעלה, לצדדים או אפילו כלפי מטה כל עוד שומרים על מספר כללים בסיסיים. יתרון נוסף הוא שאין תלות באורך החבל. קיימות מספר שיטות הובלה: בחבל יחיד, בחבל כפול ובחבל תאומים. הובלה היא שיטה מתאימה לטיפוס מצוקים בטבע. כמו כן, בתחרויות טיפוס כמעט תמיד המסלולים הם בהובלה, למעט כאשר מדובר במקצים לגיל צעיר במיוחד או בתחרות מיוחדת כמו טיפוס מהיר (speed climbing). כאשר מאבטחים מטפס הובלה בדרך כלל משתמשים באמצעי חיכוך לא ננעל, מכיוון שככל שהמטפס עולה יש לשחרר לו חבל ואמצעי חיכוך ננעל מקשה על הפעולה. בטיפוס ספורטיבי, עם זאת, ניתן לאבטח הובלה גם באמצעות אמצעי חיכוך ננעל. החל מאולימפיאדת טוקיו 2020, ספורט הטיפוס השתלב כחלק מהמשחקים האולימפיים עם הדיסציפלינות הבאות: טיפוס הובלה, טיפוס מהירות וטיפוס בולדרינג. טיפוס במשחקים האולימפיים טיפוס בולדרינג מדיה וקבצים בנושא טיפוס הובלה בוויקישיתוף הערך "הובלה" באנציקלופדיית הטיפוס הערך "שיטות הובלה" באנציקלופדיית הטיפוס אמיר ענבר, על טיפוס למעלה הם התאמנו במשך שנים. הדרך לקרקע כואבת יותר, באתר הארץ, 8 באוגוסט 2024 ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו.
גרשום (דמות מקראית)

גֵרְשֹׁם הוא דמות מקראית, בנם הבכור של משה וציפורה, בת יתרו. המדרש דורש את הפסוק "ויואל משה לשבת את האיש" מלשון אלה - שבועה, ומסביר שיתרו הסכים לתת למשה לשאת את ציפורה, בתנאי שבנם הבכור יהיה כומר לעבודה זרה. כך המדרש מסביר מדוע גרשום לא נימול, ומדוע המלאך רצה להרוג את משה, עד שציפורה מלה את גרשום (לא מפורש בפסוק מיהו הבן שלא נימול, ולכן יש המפרשים שלא מדובר בגרשום, אלא בבנו השני של משה, אליעזר). על פי חז"ל, הנער שהודיע למשה על נבואת אלדד ומידד, היה גרשום. וַיִּקְרָא אֶת שְׁמוֹ גֵּרְשֹׁם כִּי אָמַר גֵּר הָיִיתִי בְּאֶרֶץ נָכְרִיָּה — שמות, ב', כ"ב כלומר, משה נתן לבנו את השם גרשום, כזיכרון לכך שהוא נמצא במדין. מאחר שהשם גרשום מופיע כבר אצל אחי סבו של משה, סביר להניח שאין הכוונה שמשה המציא שם זה, אלא לקח שם מוכר והעניק לו פרשנות חדשה, בדומה למדרשי שמות רבים בתנ"ך. צמד המילים 'בְּאֶרֶץ נָכְרִיָּה' מופיע פעמיים במקרא ופעמיים אלו מופיעות בספר שמות ובהקשר לגרשם. מנגד יש הסוברים כי בהקשרו של צרוף מילים זה אין הוא נוגע לקורות את משה במצרים אלא לישיבתו אצל יתרו חתנו 'בְּאֶרֶץ נָכְרִיָּה'. ערך מורחב – יהונתן בן גרשום בספר שופטים מופיע יהונתן בן גרשום בן מנשה ככהן של פסל מיכה בבית מיכה ולאחר מכן אצל שבט דן. על פי המסורה נכתבת האות נ בשם סבו של יהונתן כשהיא תלויה ומוגבהת. חז"ל הסבירו שבאמת אביו של יהונתן הוא גרשום בן משה, ורק מפני כבודו של משה נוספה הנ'. הפרשנים קשרו מדרש זה על כהונת יהונתן עם המדרש המובא לעיל על שבועת משה ליתרו, והסבירו שאף על פי שגרשום עצמו לא נעשה כומר לעבודה זרה, משה נענש על שבועתו ליתרו בכך שבנו של גרשום, יהונתן, אכן נעשה כהן לעבודה זרה. בספר דברי הימים, ברשימת הלויים הממונים על עבודת בית המקדש מופיע ”וּשְׁבֻאֵל בֶּן-גֵּרְשׁוֹם בֶּן-מֹשֶׁה נָגִיד עַל-הָאֹצָרוֹת.” (ספר דברי הימים א', פרק כ"ו, פסוק כ"ד). עקב הפרש השנים הגדול, ההבנה הפשוטה היא שמדובר במישהו מצאצאי גרשום ולא בבנו ממש, אולם חז"ל פירשו ששבואל הוא בנו של גרשום, והוא הוא יהונתן הנזכר למעלה, ונקרא שמו שבואל אחרי ששב בתשובה. נגה רבקה, מדרש השמות "גרשם" ו"אליעזר", בית מקרא, ניסן - סיון תש"ן, גיליון ג (קכ"ב) מכילתא דרבי ישמעאל, פרשת יתרו, א שמות, ב', כ"א אריה נאור, עיונים בתקומת ישראל : בתוך: מאסף לבעיות הציונות, היישוב ומדינת ישראל, אבי בראלי, גדעון כ"ץ עורכים, באר שבע, מכון בן-גוריון לחקר ישראל והציונות, 2006, עמ' 145 רבי יעקב בן אשר, בעל הטורים, ספר שמות, פרק ב', פסוק ט"ז; שפתי כהן (על התורה), פרשת יתרו, ד"ה אשר שם האחד. תלמוד בבלי, מסכת בבא בתרא, דף ק"י, עמוד א'
אמטופיליה

אמטופיליה היא פאראפיליה שבה עוררות מינית נגרמת כתוצאה מהקאה או כתוצאה מצפייה בקיא. פטיש קיא מתרחש, לדוגמה, כאשר שני אנשים מקיאים, בפרט זה על זה. נוהג זה נקרא "מקלחת רומית", בשל נוהגם של קיסרי רומא להקיא בארוחות על מנת לפנות מקום למזון נוסף בקיבתם. האמטופיליה הולכת וצוברת פופולריות כיום ברחבי האינטרנט. בין השאר הדבר מתבטא בצפייה בסרטונים בהם אנשים מקיאים, כולל סרטים פורנוגרפיים בהם השחקנים מקיאים במכוון על מנת לעורר מינית את הצופה. דוגמה בולטת למדיה פורנוגרפית הכוללת אמטופיליה היא הסרטון הידוע לשמצה "שתי בנות כוס אחת", קדימון לסרט פורנוגרפי ברזילאי מסוג קופרופיליה (פאראפיליה לצואה) בשם "כלבות רעבות", במהלכו שתי בנות מפרישות את צואתן לכוס, אוכלות את ההפרשה ולאחר מכן מקיאות אותה אחת אל פיה של השנייה. אין לבלבל אמטופיליה עם התנהגויות דומות, כגון בולימיה נרבוזה. אמטופוביה
קליף

האם התכוונתם ל... ג'ימי קליף – זמר סקא ורגאיי ג'מייקני טוני קליף – פוליטיקאי בריטי לזלי קליף – שחיינית קנדית לי ואן-קליף – שחקן קולנוע אמריקאי קלף (פירושונים) קליפורד אישים ששמם הפרטי הוא קליף
משפט הקופים (פירושונים)

האם התכוונתם ל... משפט הקופים – משפט שנערך בשנת 1925 בטנסי, ארצות הברית, בו הואשם מורה בכך שלימד את תורת האבולוציה משפט הקופים (סרט) – סרט קולנוע על אודות משפט הקופים משפט הקופים (מחזה) – מחזה על אודות משפט הקופים משפט הקוף המקליד
פולי ג'נובה

פולי פלמנובה ג'נובה (בבולגרית: Поли Пламенова Генова; נולדה 10 בפברואר 1987) היא זמרת-יוצרת בולגרייה. ייצגה את בולגריה באירוויזיון 2011 בגרמניה עם השיר "Na inat" (להכעיס) בחצי הגמר השני אך לא עלתה לגמר. ב-2015 היא הנחתה את תחרות אירוויזיון הילדים בסופיה. פולי ייצגה את בולגריה בפעם השנייה באירוויזיון 2016 בסטוקהולם, שוודיה, עם השיר "If Love Was A Crime" עמו הגיעה למקום הרביעי. מדיה וקבצים בנושא פולי ג'נובה בוויקישיתוף פולי ג'נובה, ברשת החברתית פייסבוק פולי ג'נובה, ברשת החברתית אקס (טוויטר) פולי ג'נובה, ברשת החברתית אינסטגרם פולי ג'נובה, סרטונים בערוץ היוטיוב פולי ג'נובה, במסד הנתונים הקולנועיים IMDb (באנגלית) פולי ג'נובה, באתר ספוטיפיי פולי ג'נובה, באתר Last.fm (באנגלית) פולי ג'נובה, באתר AllMusic (באנגלית) פולי ג'נובה, באתר MusicBrainz (באנגלית) פולי ג'נובה, באתר דיזר פולי ג'נובה, באתר Discogs (באנגלית) פולי ג'נובה, באתר Songkick (באנגלית) פולי ג'נובה, באתר Genius
ייני

האם התכוונתם ל... ליאור ייני – זמר ושחקן ישראלי שֶרָן ייני – כדורגלן ישראלי
דומר (אי)

האי דוּמֶרּ (בצרפתית: Doumer Island) הוא אי באורך 8.1 ק"מ וברוחב 3.6 ק"מ, שעליו חולשת פסגה פירמידלית מכוסה שלג, בגובה 515 מטר, והוא שוכן בין חלקיהם הדרומיים של האי אנוורס והאי וינצקה בארכיפלג פלמר, אנטארקטיקה. הוא נצפה לראשונה על ידי המשלחת האנטארקטית הבלגית 1899-1897, בהנהגת אדריאן דה ז'רלאש. המשלחת הצרפתית לאנטארקטיקה, 1905-1903, בהנהגת ז'אן-בטיסט שארקו צפתה שוב באי ומיפתה אותו, וקראה לו על שמו של פול דומר, נשיא בית הנבחרים הצרפתי התחתון ובהמשך נשיא צרפת. תחנת המחקר הצ'יליאנית ילכו, הפעילה בקיץ בלבד בניהול המכון האנטארקטי של צ'ילה, ניצבת על חופו הדרומי של סאות' ביי של האי דומר. http://www.polarconservation.org
הגדת שיק

הגדת שיק (Szyk) היא הגדה של פסח שאוירה על ידי האמן הפולני-יהודי ארתור שיק בפולין בשנים תרצ"ד–תרצ"ו (1934–1936) בשיטת כתב יד מאויר (אנ'). בהגדה 48 דפים עם עיטורים צבועים בצבעי מים וגואש. בצד מופיע תרגום לאנגלית וכן ביאור ותוספות פרי עטו, זאת בנוסף לעיטורים המייצגים קטעים מסיפור ההגדה. באמצע שנות ה-30 של המאה ה-20 החל שיק בחיפוש אחר מוציא לאור עבור ההגדה שלו, אבל נתקל בספקנות כלפי נוסח סיפור ההגדה בהגדתו. לדוגמה: מוציאים לאור בפולין סירבו לפרסם ספר שקישר באופן ישיר בין המדיניות הנאצית של גרמניה דאז לבין טקטיקת רצח העם שבה נקט פרעה המתוארת בספר שמות. בשל כך מחק שיק חלק מן הסממנים הנאציים הברורים שבהגדה, כגון צלבי הקרס שעיטרו את זרועותיהם של המצרים שהשגיחו על העבדים העבריים, אולם השאיר אחרים, לדוגמה, שפמו של היטלר מעל שפתיו של "הבן הרשע" מארבעת הבנים. לבסוף הוקמה הוצאת "Beaconsfield Press" בלונדון ב-1937 שמטרתה הייתה ההוצאה לאור של הגדת שיק. שיק עבר מלודז' ללונדון כדי לפקח על ההוצאה לאור וההדפסה. עם היציאה לאור של מהדורת 1940 של ההגדה, שהודפסה ב-250 עותקים מקלף ונמכרה ב-500$ כל אחת, יצא עיתון הטיימס הלונדוני באמירה שההגדה של שיק ”ראויה להימנות בין הספרים היפים ביותר שיוצרו בידי אדם”. ההגדה הוקדשה לג'ורג' השישי, מלך הממלכה המאוחדת והוענק לו אחד מהעותקים הראשונים שלה. החל מ-1956 ההגדה יצאה במגוון מהדורות שונות, בירושלים ובמקומות אחרים. מהדורה יוקרתית חדשה שיצאה בהוצאה מוגבלת בשנת 2008, הודפסה בהדפסה דיגיטלית, הוסף לה תרגום וביאור חדש מאת ביירון שרווין (Byron L. Sherwin), ופורסמה בדפוס Historicana in Burlingame בקליפורניה. על ההגדה יצא סרט דוקומנטרי שנקרא "In Every Generation: Understanding The Szyk Haggadah" בבימוי ג'יימס רוקסין, המתעד את היסטוריית ההגדה ועיצובה מחדש. בשנת 1956 נדפסה בישראל מהדורה נוספת של ההגדה, על ידי בתי הדפוס 'מסדה' ו'מגן'. ההגדה הוצגה במסיבה מיוחדת שקיימו בתי הדפוס, בה נשאו דברים הפרופסור יהושע גוטמן ואליהו משה גניחובסקי בדבר ההגדה והדפסתה. מדיה וקבצים בנושא הגדת שיק בוויקישיתוף מידע על הגדת שיק בקטלוג הספרייה הלאומית ההגדה המצוירת של ארתור שיק: בגנזי בית הספרים הלאומי והאוניברסיטאי, דבר, 21 במאי 1942 מהדורה אמנותית של הגדת שיק, חרות, 10 בפברואר 1956 דנה קסלר, "אחד הספרים היפים ביותר שנוצרו בידי אדם": ההגדה המרהיבה והאמיצה של שיק, 2 באפריל 2023, בלוג מוזיאון אנו מהדורה חדשה של הגדת שיק (15 באפריל 2008) "The Szyk Haggadah, Revived and Illuminated", Gabrielle Birkner באתר ניו יורק סאן, 18 באפריל 2008 The Jewish Journal (of Greater Los Angeles). "The classic Szyk Haggadah becomes a modern masterpiece of the digital age", Tom Tugend, April 17, 2008 Jewish Week (New York), "'Szyk Haggadah' Goes High-Tech", Sandee Brawarsky, April 16, 2008(הקישור אינו פעיל) The Jerusalem Post, "Drawing on Experience", Tom Tugend, April 11, 2008(הקישור אינו פעיל) Amphora, "The Szyk Haggadah", Rollin Milroy, October 2007 Forward, "Illuminated Tales", March 23, 2007(הקישור אינו פעיל) ”worthy to be placed among the most beautiful of books that the hand of man has produced” In Every Generation: Remaking The Szyk Haggadah, Historicana and JKR Productions, 2008 חלק ראשון ביוטיוב "הגדה של פסח" מצויירת בידי הצייר ארתור שיק – בהוצאה ישראלית, הצופה, 6 בפברואר 1956
התפלגות היפרגאומטרית

התפלגות היפרגאומטרית היא התפלגות של המשתנה המקרי הבדיד הסופר את ההוצאות המוצלחות (ללא החזרה וללא חשיבות סדר) שיצאו בקבוצה חלקית, כאשר ידוע מספר ההצלחות האפשריות בסדרת הניסויים כולה. הסימון   X ∼ H G ( N , D , n ) {\displaystyle \ X\sim HG(N,D,n)} מתאר שהמשתנה המקרי   X {\displaystyle \ X} מתפלג היפרגאומטרית עם הפרמטרים D {\displaystyle D} , N {\displaystyle N} ו- n {\displaystyle n} , אם הוא סופר את מספר ההצלחות ב- n {\displaystyle n} הניסויים הראשונים (ללא החזרה) מתוך N {\displaystyle N} , כשידוע שבסדרת הניסויים כולה היו D {\displaystyle D} הצלחות פוטנציאליות. כך לדוגמה, התפלגות זו מתארת את מספר הכדורים הלבנים שמתקבלים כאשר מוציאים n {\displaystyle n} כדורים מכד שיש בו N {\displaystyle N} כדורים, ומתוכם יש D {\displaystyle D} כדורים לבנים. ההסתברות לכך ש-   X = k {\displaystyle \ X=k} היא P ( X = k ) = ( D k ) ( N − D n − k ) ( N n ) {\displaystyle P\left(X=k\right)={\frac {{D \choose k}{N-D \choose n-k}}{N \choose n}}} . היחס P ( X = k + 1 ) P ( X = k ) = ( D − k ) ( n − k ) ( k + 1 ) ( N − D − n + k + 1 ) {\displaystyle {\frac {P\left(X=k+1\right)}{P\left(X=k\right)}}={\frac {(D-k)(n-k)}{(k+1)(N-D-n+k+1)}}} מבטא סדרה היפרגאומטרית, ומכאן שמה של ההתפלגות. אחת הדוגמאות הנפוצות לשימוש בהתפלגות היפרגאומטרית היא הוצאת כדורים מכד ללא החזרה. בדוגמה ישנו כד עם D כדורים בצבע א' ו-S כדורים בצבע ב' ומוציאים n כדורים מהכד ללא החזרה, כדי לחשב את המשתנה המקרי של מס' הכדורים מצבע א' שייצאו מהכד יש להציב את הנתונים בנוסחה כאשר N = D + S {\displaystyle N=D+S} , ושאר הנתונים בהתאמה. מדיה וקבצים בנושא התפלגות היפרגאומטרית בוויקישיתוף התפלגות היפרגאומטרית, באתר MathWorld (באנגלית) התפלגות היפרגאומטרית, באתר אנציקלופדיה בריטניקה (באנגלית)
הלכה (פירושונים)

האם התכוונתם ל... הלכה ביהדות – כלל הדינים על פיהם נוהגים ביהדות. שריעה – הדינים בדת האסלאם, מכונה לעיתים הלכה מוסלמית. הלכה משפטית – פסק דין של בית משפט שמהווה תקדים ומורה דרך למקרים דומים בעתיד.
לשבור את הגלים

לשבור את הגלים (באנגלית: Breaking the Waves) הוא סרט קולנוע דני דובר אנגלית, משנת 1996. התסריט נכתב על ידי לארס פון טרייר שגם ביים את הסרט שהוא הראשון מטרילוגית "לב הזהב" שלו, הכוללת גם את "האידיוטים" (1998) ו"רוקדת בחשיכה" (2000). פון טרייר הציעה בתחילה את התפקיד הראשי להלנה בונהם קרטר אך היא סירבה בגלל קטעי המין והעירום. גם שחקניות נוספות סירבו עד שהחליט לתת את התפקיד לאמילי ווטסון שהייתה אז שחקנית בראשית דרכה. הסרט מתאר את החיים בכפר דייגים בהיילנד הסקוטיים המהווים קהילה סגורה שבמרכזה הכנסייה הסקוטית. האנשים הם דתיים וחמורי סבר ומתייחסים בחשד לכל זר הבא לגור במקום. מי שסוטה מדרכי הכנסייה, מנודה וחייו הופכים לבלתי נסבלים. הסרט מחולק לשבעה חלקים שביניהם מוקרנת תמונת נוף ומושמעים שירים בביצוע אלטון ג'ון, לאונרד כהן, ג'טרו טול, דיפ פרפל, רוקסי מיוזיק, דייוויד בואי ועוד. אמילי ווטסון הייתה מועמדת לפרס אוסקר לשחקנית הטובה ביותר ב-1996 הסרט זכה לפרס הגדול (Grand Prix) בפסטיבל הקולנוע בקאן ב-1996 בס מק'ניל (אמילי ווטסון), היא צעירה המתגוררת בכפר דייגים סקוטי ביחד עם אמה וגיסתה האלמנה דורותי ("דודו" - קתרין קרטלידג'). בעברה אושפזה בגלל דיכאון על מות אחיה ומטופלת בתרופות. היא הכירה את יאן (סטלאן סקארסגארד) העובד על אסדת קידוח והם החליטו להתחתן. הקהילה המקומית מקבלת את יאן כזר ומסתייגת מהנישואים האלה אך בלית ברירה הם מאשרים את הנישואים הנערכים בכנסייה המקומית. לבס יש אופי בלתי יציב וילדותי. היא משוחחת עם אלוהים, שואלת אותו שאלות (בקול גבוה) ומקבלת תשובות (בקול נמוך). אין לה מושג על סקס והמגע המיני הראשון עם בעלה מתרחש בחדר קטן במהלך טקס החתונה. לאחר ירח דבש קצר נאלץ יאן לחזור לעבודתו באסדת הקידוח. בס נפרדת ממנו בקושי ומצבה הנפשי מידרדר. היא חוזרת לגור עם אמה וגיסתה ומשוחחת כל הזמן עם אלוהים שיחזיר לה את יאן מהר. יאן נפגע קשות בראשו בתאונת עבודה על האסדה. הוא מוטס לחוף ועובר ניתוח בראשו שבסופו הוא משותק בכל גופו והאון המיני אבד לו. הוא מבקש מבס להוכיח שהיא אוהבת אותו על ידי זה שתקיים יחסי מין עם זרים ותספר לו על כך. בתחילה היא נרתעת אבל לאחר מספר "שיחות" עם אלוהים היא מסכימה. בתחילה היא מנסה לפתות את הרופא של יאן, ד"ר ריצ'רדסון (אדריאן רולינס), ומתפשטת מולו אך הוא נדהם, מסרב ושולח אותה לביתה. היא מתארת ליאן את היחסים שקיימה עם הרופא אך הוא לא מאמין לה. יאן מנסה להתאבד ומצבו מחמיר. בס מחליטה שלא עשתה מספיק למענו, לובשת בגדי זונה ומתחילה לקיים יחסי מין עם גברים. עד מהרה מידרדר מצבה. ילדים רצים אחריה וקוראים לה "זונה", אמה מגרשת אותה מהבית והכנסייה מנדה אותה. יאן חותם על הסכמתו לאשפוז כפוי והיא מובלת לאשפוז אך בורחת. היא מחליטה לעלות כזונה על אניה גדולה אך שם היא נאנסת ונחבלת קשות. היא מובלת לבית החולים שם היא רואה בפעם האחרונה את יאן ונופחת את נשמתה. הכנסייה מסכימה לקבור אותה ללא טקס. כעבור זמן מחלים יאן חלקית מפציעתו וביחד עם חבריו הם לוקחים את גופתה של בס ומשליכים אותה לים. באותו רגע מצלצלים פעמוני כנסייה. "לשבור את הגלים", במסד הנתונים הקולנועיים IMDb (באנגלית) "לשבור את הגלים", באתר נטפליקס "לשבור את הגלים", באתר AllMovie (באנגלית) "לשבור את הגלים", באתר Rotten Tomatoes (באנגלית) "לשבור את הגלים", באתר Box Office Mojo (באנגלית) "לשבור את הגלים", באתר Metacritic (באנגלית) "לשבור את הגלים", באתר אידיבי "לשבור את הגלים", תסריט הסרט באתר Scripts.com (באנגלית) "לשבור את הגלים", במסד הנתונים הקולנועיים KinoPoisk (ברוסית) קדימון לסרט "לשבור את הגלים", באתר יוטיוב הסרט "לשבור את הגלים", באתר הבית של דוד נתנאל
רוג (פירושונים)

האם התכוונתם ל... רוג (Rogue) - דמות בדיונית של גיבורת-על מוטאנטית המופיעה בחוברות הקומיקס "אקס-מן" רוג (נהר) (Rogue) - נהר בדרום-מערב מדינת אורגון בארצות הברית אישים: ז'אק רוג (Rogge) - עסקן ספורט בלגי, נשיא הוועד האולימפי הבינלאומי ניקולס רוג (Roeg) - במאי קולנוע בריטי רוגה (פירושונים)
טום יאם גונג

האם התכוונתם ל... טום יאם גונג – מרק חסילונים תאילנדי טום יאם גונג (סרט) – סרט אמנויות לחימה תאילנדי משנת 2005 טום יאם גונג 2 – סרט המשך לסרט "טום יאם גונג", שיצא בשנת 2013
אפאצ'י ספארק

אפאצ'י ספארק היא שלד תוכנה קוד פתוח מעל מערכת מבוזרת שפותח במקור במעבדת AMPLab של אוניברסיטת קליפורניה בברקלי. הקוד של ספארק נתרם מאוחר יותר למוסד התוכנה אפאצ'י אשר המשיך לתחזק אותו מאז. ספארק נותן ממשק לפתוח אשכולות מידע ממוקבל (data parallelism) שלמים עם מאפייני חסינות גבוהה לשגיאות בזמן ריצה (fault-tolerance). ספארק חושף ממשק (API) למפתחים המתבסס על מבנה נתונים הנקרא "resilient distributed dataset" או RDD, אשר מהווה סט נתונים מוכלל, לקריאה בלבד, של פריטים המפוזרים לרחבי אשכול של מכונות באופן שמספק עמידות בנפילות או שגיאות. ספארק פותח לתת מענה למגבלות הקיימות בפרדיגמת האשכול של MapReduce אשר מכריח מעבר ליניארי של מידע. תוכנות MapReduce קוראות מידע מהדיסק, ממפות פונקציה הפועלת על המידע, מפחיתות את המפה (Map) של התוצאה ומאחסנות את תוצאות ההפחתה על הדיסק. RDD של ספארק פועל כסט מידע פעיל אשר באופן מכוון יוצר ביזור מידע בתצורה מוגבלת. הזמינות של RDD משתמש באלגוריתמים איטרטיביים אשר דוגמים את המידע מספר פעמים בתוך לולאת ריצה ומבצעים אינטראקציה איתו וחקירה שלו. הביצועים של ספארק בהשוואה להאדופ שהוא מימוש פופולרי של MapReduce, עשויים להיות טובים בכמה סדרי גודל. בין האלגוריתמים האיטרטיביים נמצאים אלגוריתמי למידה חישובית אשר היוו את הגרעין שממנו נוצר ספארק. ספארק דורש מערכת אחסון מבוזרת ויכול לעבוד עם מנהל אשכול (אך לא מחייב stand-alone mode). עבור ניהול האשכול, ספארק תומך ב Hadoop YARN או Apache Mesos. עבור מערכת אחסון מבוזרת ספארק תומך ב-Hadoop Distrubuted File System (או HDFS), וכן ב-MapR file System (או MapR-FS), אואפאצ'י קסנדרה, OpenStack Swift, אחסון Amazon S3, קודו (Apache Kudu) או אפילו בפתרונות מותאמים (Custom). בשנת 2016 המערכת שולבה עם Caffe. מדיה וקבצים בנושא אפאצ'י ספארק בוויקישיתוף אתר האינטרנט הרשמי של אפאצ'י ספארק (באנגלית) (באנגלית) ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
ז'אן ד'ארק (פירושונים)

האם התכוונתם ל... ז'אן ד'ארק – מצביאה צרפתייה אשר מילאה תפקיד מפתח בתהליך שחרור צרפת מהכיבוש האנגלי בזמן מלחמת מאה השנים במאה ה-15 ז'אן ד'ארק בתרבות ובאמנות – פירוט יצירות אמנות העוסקות בז'אן ד'ארק ג'ובאנה ד'ארקו – אופרה מאת המלחין ג'וזפה ורדי ז'אן ד'ארק (מחזה) – מחזה פרי עטו של ג'ורג' ברנרד שו משנת 1923 ז'אן ד'ארק (סרט) – סרט אילם צרפתי משנת 1928 ז'אן ד'ארק דיז'ון באסקט – קבוצת כדורסל צרפתית מהעיר דיז'ון
גויקו קצ'אר

גויקו קצ'אר (בסרבית: Гојко Качар, בקרואטית: Gojko Kačar, נולד ב-26 בינואר 1987 בנובי סאד שביוגוסלביה, כיום בסרביה) הוא כדורגלן עבר סרבי ששיחק בעמדת הקשר ההתקפי. קצ'אר גדל בנוער של וויבודינה נובי סאד הסרבית, ובעונת 2004/05 החל לתפוס מקום קבוע בקבוצה הבוגרת. את עונת 2007/08 החל קצ'אר בסערה, כאשר הבקיע 11 שערים בחצי עונה, יותר מכמות השערים שהבקיע עד לאותה עונה בקבוצה. בפגרת החורף של אותה עונה נרכש על ידי הרטה ברלין מהבונדסליגה תמורת שלושה מיליון אירו, והפך לשחקן היקר ביותר בתולדות וויבודינה נובי סאד. קצ'אר, שהצטרף לחברו לנבחרת סרביה, מרקו פנטליץ', לא הצליח לשחזר במחצית העונה השנייה את יכולתו מתחילת העונה, והבקיע רק שער אחד נוסף, על אף שהיה שחקן הרכב קבוע בהרטה ברלין. קצ'אר נשאר במועדון שתי עונות נוספות, בהן הבקיע במצטבר תשעה שערי ליגה, ועזב את הרטה ברלין בתום עונת 2009/10. באוגוסט 2010 חתם קצ'אר בהמבורג. את הבכורה ערך באוגוסט 2010 כאשר החליף בניצחון 2-1 על שאלקה 04 בבונדסליגה את אלג'רו אלייה. בשנת 2014 הושאל לחצי עונה לסרסו אוסקה מליגת העל היפנית. בעונת 2014/15 התמודדה המבורג במאבקי התחתית ועמדה לרדת אל הבונדסליגה השנייה לראשונה בתולדות המועדון. קצ'אר הבקיע מספר שערים חשובים בשלבי ההכרעה של העונה, והצליח לסדר לקבוצה מקום במבחני הירידה במקום לרדת באופן ישיר. המבורג ניצחה במבחנים אלו בצורה דרמטית את קרלסרוהה ונשארה בבונדסליגה. בעונת 2015/16 קצ'אר והמבורג סיימו במקום העשירי. בסיום עונה זו, עזב את המועדון. בקיץ 2016 חתם קצ'אר באאוגסבורג מהבונדסליגה. קצ'אר שיחק שתי עונות באאוגסבורג. בעונת 2016/17 ערך 22 הופעות ליגה, ובעונת 2017/18 ערך שש הופעות ליגה בלבד, ובסיום העונה שוחרר מהקבוצה. בעונת 2018/19 שיחק קצ'אר באנורתוזיס פמגוסטה מליגת העל הקפריסאית. קצ'אר ערך בשורותיה שש הופעות ליגה בלבד. בשנת 2019 פרש ממשחק פעיל. קצ'אר החל לשחק בנבחרת סרביה בשנת 2007, והשתתף עמה באולימפיאדת בייג'ינג (2008), ממנה הודחה סרביה בשלב הבתים. גויקו קצ'אר אינו הנציג היחידי ממשפחת קצ'אר שהשתתף באולימפיאדה. דודו, סלובודאן קצ'אר, זכה במדליית זהב באיגרוף במשקל כבד באולימפיאדת מוסקבה (1980) כנציג יוגוסלביה. דוד אחר שלו, טאדייה קצ'אר, זכה גם כן באיגרוף במדליית כסף באולימפיאדת מונטריאול (1976) כנציג יוגוסלביה. בספטמבר 2008 הבקיע קצ'אר חמישייה בניצחון 8-0 של נבחרת סרביה בכדורגל עד גיל 21 על מקבילתה ההונגרית, במוקדמות אליפות אירופה בכדורגל עד גיל 21 - 2009. בטורניר עצמו, קצ'אר הבקיע בהפסד 3-1 לנבחרת שוודיה את שערה היחיד של סרביה בטורניר, שהסתיים בהדחתה של סרביה בשלב הבתים עם שתי נקודות. בשנת 2010 נכלל קצ'אר בסגל הסרבי למונדיאל 2010, בו הודחה סרביה בשלב הבתים. קצ'אר שותף במשחק אחד באותו מונדיאל, כאשר החליף בדקה ה-70 את מילוש נינקוביץ' בניצחון המפתיע של סרביה 1-0 על נבחרת גרמניה, שלא הספיק לסרבים כדי לעלות. קצ'אר השתתף עם נבחרת סרביה במוקדמות יורו 2012, אליו כשלה הנבחרת לעלות. לאחר מוקדמות אלה, קצ'אר לא זומן יותר, והופעתו האחרונה במדים הלאומיים נערכה בשנת 2012. מדיה וקבצים בנושא גויקו קצ'אר בוויקישיתוף גויקו קצ'אר, באתר Transfermarkt גויקו קצ'אר, באתר Fussballdaten.de (בגרמנית) גויקו קצ'אר, באתר Soccerway גויקו קצ'אר, באתר WorldFootball.net גויקו קצ'אר, באתר National Football Teams גויקו קצ'אר, באתר FootballDatabase.eu פרופיל המאמן, באתר Transfermarkt
ניק סימפר

ניק סימפר (באנגלית: Nick Simper; נולד ב-3 בנובמבר 1945) הוא נגן גיטרה בס בריטי הידוע ביותר כחבר ההרכב המקורי של להקת Deep Purple. הוא ניגן בשלושת האלבומים הראשונים של להקת Deep Purple בשנים 1968–1969. לאחר מכן הוא עזב את הלהקה והקים את להקת הרו הבריטית Warhorse. ב-2015 הוציא סימפר אלבום עם להקתו Nasty Habits בשם "De La Frog Conspiracy". מדיה וקבצים בנושא ניק סימפר בוויקישיתוף אתר האינטרנט הרשמי של ניק סימפר (באנגלית) ניק סימפר, במסד הנתונים הקולנועיים IMDb (באנגלית) ניק סימפר, באתר AllMusic (באנגלית) ניק סימפר, באתר MusicBrainz (באנגלית) ניק סימפר, אמן באתר Encyclopedia Metallum (באנגלית) ניק סימפר, באתר Discogs (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.